Kanados himnas
Ô Canada („O, Kanada“) – Kanados valstybinis himnas. Jo muziką, skirtą patriotinei dainai, 1880 m. sukūrė iš Prancūzijos kilęs kompozitorius Calixa Lavallée. Melodija sugrota Kvebeko nacionalinės šventės, Šv. Žano Baptisto dienos proga. Tos pačios šventės proga Adolphe-Basile Routhier melodijai sukūrė prancūziškas eiles. Iki pat 1906 m. himnas neturėjo angliškų žodžių, kol juos sukūrė Robert Stanley Weir. 1968 m. angliški žodžiai pakoreguoti iki dabartinės versijos. Prancūziški žodžiai išliko tokie pat nuo jų sukūrimo. Ô Canada valstybiniu Kanados himnu tapo tik 1980 m.